Թորի Բըրչ

Թորի Բըրչ (, ), ամերիկացի դիզայներ, գործարար և մարդասեր։ Նա սեփական Tory Burch LLC բրենդի գործադիր ներկայացուցիչն ու գլխավոր ստեղծագործական տնօրենն է։ 2015 թվականին ըստ Forbes ամսագրի՝ աշխարհի ամենաազդեցիկ կանանց ցանկում զբաղեցրել է 73-րդ տեղը։

Երիտասարդություն 
Բըրչը ծնվել է Փենսիլվանիայում՝ Ռևի և Իր Էրլ Ռոբինսոնի (1923—2007) ընտանիքում։ Նա երեք եղբայրների հետ մեծացել է Valley Forge National Historical Park-ի մոտ գտնվող ֆերմայում։

Նրա հայրը ազդեցիկ ներդնող էր, որը ժառանգել էր ֆոնդային բորսայում տեղ և թղթե բաժակների արտադրության ընկերություն։ Բըրչը մայրական գծով ունի հրեական արմատներ։

Թորին հաճախել է Փենսիլվանիայում՝ Ռոուզմոնթում, գտնվող Ագնես Իրվինի դպրոց, որտեղ ընկերացել է ոսկերչական զարդերի դիզայներ Կարա Ռոսի հետ։ Նա իր գործունեությունը սկսել է Benetton Group ընկերությունում՝ Քորոլ Պրուսի առևտրի կենտրոնում։ Ապա ընդունվել է  Փենսիլվանիայի համալսարան, որտեղ ձեռք է բերել արվեստի պատմություն մասնագիտությունը և այն ավարտել է 1988 թվականին։

Կարիերա 
Համալսարանն ավարտելուց հետո Թորին տեղափոխվել է Նյու Յորք, որտեղ աշխատել է հարավսլավացի դիզայներ Զորոնի մոտ, ապա՝ Harper's Bazaar ամսագրում։ Դրանից հետո զբաղեցրել է գովազդի և  հասարակայնության հետ կապերի գծով վարիչի պաշտոնը Վերա Վոնգի մոտ, Ռալֆ Լորեն կորպորացիայում և Loewe-ում, երբ այնտեղ աշխատում էր Նարսիսո Ռոդրիգեսը։

2004 թվականի փետրվարին Բըրչը հիմնել է իր մոդելային լեյբլը՝ TRB by Tory Burch-ը, որը ավելի ուշ հայտնի է դարձել որպես Tory Burch՝ գործարկելով այն Մանհեթենի Նոլիթայի շրջանում մանրածախ խանութի հետ միասին։

2018 թվականի դրությամբ ցանցը աճել է մինչև 250 խանութի ողջ աշխարհում․ նորաձևության հավաքածուն նաև ներկայացվել է ամբողջ աշխարհի ավելի քան 3000  հանրախանութներում և մանրածախ խանութներում։

2015 թվականին Բըրչը նաև հավաքածու է ներկայացրել ակտիվ կենսակերպի համար, որը կոչվում է Tory Sport։

2005 թվականին նա Fashion Group International-ից ստացել է Rising Star Award մրցանակը՝ լավագույն մանրածախ հայեցակարգի համար։ 2007 թվականին նա շահել է Accessory Brand Launch of the year award на конкурсе Accessories Council Excellence Awards մրցանակը։ 2008 թվականին Բըրչը ստացել է Ամերիկայի նորաձևության դիզայներների խորհրդի մրցանակը՝ որպես տարվա լավագույն աքսեսուարների դիզայներ։ Working Mother ամսագիրը նրան ներառել է «2015 թվականի 50 ամենաազդեցիկ կանայք» ցանկում։ 2015 թվականին նա ստացել է «Սանդրա Թաուբի անվան կրծքագեղձի քաղցկեղի հետազոտությունների հիմնադրամի» հումանիտար մրցանակը։

Բըրչը անփոփոխ մտնում է «Աշխարհի 100 ամենաազդեցիկ կանայք» ցանկում՝ ըստ Forbes-ի։ 2015 թվականի դրությամբ նա մտնում է Forbes-ի ցանկի մեջ որպես աշխարհի ամենաազդեցիկ կանանցից 73-րդը։ 2019 թվականի նոյեմբերին Glamour ամսագիրը Բըրչին անվանվել է տարվա կին։

Մարդասիրություն 
Բըրչը մտնում է այնպիսի կազմակերպությունների տնօրենների կազմի մեջ, ինչպիսիք են «Ամերիկայի նորաձևության դիզայներների խորհուրդ», «Սլոան Քեթերինգի հիշատակի ուռուցքաբանական կենտրոնի միություն», «Կաթնագեղձի քաղցկեղի հետազոտական հիմնադրամ», «Startup America Partnership ընկերակցություն» և «Բարնսի հիմնադրամ»։ Նա Ուորտոնի բիզնեսի դպրոցին կից Ջեյ Հ. Բեյքերի անվան մանրածախ առևտրի կենտրոնի ճյուղային խորհրդատվական խորհրդի անդամ է, ինչպես նաև միջազգային հարաբերությունների խորհրդի անդամ։ Նա գլխավորել է ամերիկյան բալետի թատրոնի գարնանային գալա համերգը 2007 թվականին։

2009 թվականին Բըրչը հիմնադրել է իր հիմնադրամը, որն աջակցում է ԱՄՆ-ում կանանց տնտեսական իրավունքների և հնարավորությունների ընդլայնմանը․ փոքր բիզնեսի վարկավորման, մենթորության և ձեռնարկատիրական կրթության միջոցով։ Tory Burch խանութներից ստացվող հասույթը գնում է հիմնադրամի աշխատանքների օժանդակությանը։

Իր նախաձեռնությունների շարքում Tory Burch հիմնադրամը առաջարկում է ձեռնարկատիրական կրթության ծրագիր՝ համագործակցելով Goldman Sachs 10,000 Small Businesses-ի և Babson College-ի հետ։ Հիմնադրամը նաև առաջարկում է կրթաթոշակային ծրագիր, որը կին գործարարներին տրամադրում է դրամաշնորհներ բիզնես կրթության և մենթորության համար։

2014 թվականին հիմնադրամը Bank of America-ի հետ համատեղ նախաձեռնել է նախաձեռնություն, որն ուղղված է կին գործարարներին մատչելի վարկերի  և ուղղորդող աջակցության տրամադրմանը։  Նախաձեռնությունը, որն ի սկզբանե անվանվել է Tory Burch-ի առաջին բուտիկի տեղակայման պատվին, այժմ հայտնի է որպես Tory Burch հիմնադրամի կապիտալի ծրագիր։ 2017 թվականի նոյեմբերին Bank of America-ն այդ ծրագրի համար ընդհանուր առմամբ 50 մլն դոլար Է հատկացրել, իսկ 2018 թվականին ծրագիրն ամսական 1 մլն դոլարի վարկեր է տրամադրել։ 2019 թվականի մարտի դրությամբ ծրագիրը ավելի քան 2500 կանաց տրամադրել է ավելի քան 46 միլիոն կրեդիտ, իսկ Bank of America-ն խոստացել է լրացուցիչ հատկացնել 50 մլն դոլար։

2014 թվականի ապրիլին Օբամայի վարչակազմը Բըրչին նշանակել է ամերիկացի հաջողակ գործարարների, որոնք հավատարիմ են ԱՄՆ-ում և ամբողջ աշխարհում ձեռնարկատերերի նոր սերնդի զարգացմանը «Գլոբալ ձեռներեցության դեսպանների նախագահական խորհրդի» առաջին անդամ։ PAGE-ի մյուս անդամներն են Ռիդ Հոֆմանը, LinkedIn համահիմնադիրները և Քուինսի Ջոնսի պրոդյուսերները։

2017-ի մարտին Tory Burch հիմնադրամը գործարկել է Embrace Ambition-ը՝ երկակի ստանդարտների դեմ պայքարի գլոբալ արշավը, որոնք գոյություն ունեն հավակնությունների շուրջ, որոնք հաճախ դիտվում են որպես տղամարդկանց դրական գիծ և կանանց՝ բացասական։ Քարոզարշավը ներառում է PSA-ի տեսանյութեր տարբեր հայտնի մարդկանց մասնակցությամբ, ինչպես կանանց, այնպես էլ տղամարդկանց։ 2017 թվականի սեպտեմբերին Բըրչը Time-ում հոդված էր գրել կանանց համար աշխատանքի վարձատրության հավասարության մասին՝ նշելով, թե ինչպես է հավասար վարձատրությունը օգուտ բերում հասարակությանը և բիզնեսին բոլոր ուղղություններով։ 2018 թվականի ապրիլին Բըրչը և նրա հիմնադրամը անցկացրել են Embrace Ambition Summit-ի առաջին գագաթնաժողովը, որը մեկօրյա միջոցառում էր, որը աջակցում էր կանանց հավակնությունները և ուսումնասիրում էր Նյու Յորքի աշխատավայրերում կանանց մասին կարծրատիպերը։ 2019 թվականի մարտին Embrace Ambition initiative նախաձեռնությունը հետևողականորեն հնգօրյա ներկայացումների շարք է անցկացրել հինգ քաղաքներում՝ Ֆիլադելֆիայում, Չիկագոյում, Դալլասում, Սան Ֆրանցիսկոյում և Նյու Յորքում։

Հիմնադրամը Embrace Ambition Summit-ի երկրորդ գագաթնաժողովն անցկացրել է 2020 թվականի մարտին Նյու Յորքում։

Անձնական կյանք 
1993 թվականին Թորին ամուսնացել է Ուիլյամ Մաքլոուի՝ անշարժ գույքի մագնատ Հարի Բ․ Մաքլոուի որդու հետ, սակայն մեկ տարի անց նրանք բաժանվել են։ 1996 թվականին նա ամուսնացել է Քրիստոֆեր Բըրչի՝ Ուոլթեր Բաքլի և Քեն Ֆոքսի հիմնադրած Internet Capital Group վենչուրային ընկերության ներդնողի հետ։ Նրանք ունեցել են 3 որդի՝ Հենրի, Նիկոլաս «Նիկ», Սոյեր։ Բըրչը ունի նաև երեք խորթ աղջիկ նախորդ ամուսնություններից։ Նրանք բաժանվել են 2006 թվականին։ Թորին շարունակում է օգտվել նախկին ամուսնու ազգանունից։

2007 թվականին Բըրչը ամուսնացել է Լենս Արմսթրոնգի հետ, ապա՝ Լիր Քոենի։ 2018 թվականի նոյեմբերին նա ամուսնացել է Պիեռ Իվ Ռուսելի հետ, որը LVMH ընկերության նախկին վարչության նախագահը և ընկերության գլխավոր տնօրեն էր։ 2019 թվականի սկզբին Ռուսելը դարձել է Tory Burch ընկերության գլխավոր տնօրենը, իսկ ինքը՝ Բըրչը, ընկերության գործադիր նախագահը և գլխավոր կրեատիվ տնօրենը։

Forbes ամսագիրը հաշվարկել է, որ 2013 թվականին Բըրչը միլիարդատեր է եղել՝ 1,0 միլիարդ դոլար կարողությամբ։

Ծանոթագրություններ 

Ամերիկացի գործարարներ
Նորաձևության դիզայներներ
Միլիարդատերեր
Ամերիկացի բարերարներ